හෙළ උරුමයේ ස්ථාවරය පළාත් සභා අහෝසි කළ යුතු බවයි.එකවර එසේ ක්‍රියා කිරීමට නොහැකි නම් පළාත් සභා ක්‍රමයේ ඉවත් කළ යුතු භයානක කොටස් පහක් සම්බන්ධයෙන් අපි ආදාළ බලධාරීන් දැණුවත් කර තිබෙනව.ඉන්දියාවේ වත් නැති බලයක් අපේ පළාත් සභාවන්ට තිබෙනව.17,18 සංශෝධනයන්ගෙන් පළාත් පොලිස් බලතල වලට කිසිම බලපෑමක් ඇති වුණේ නැහැ.අන්තවා දී කොටස් උතුරෙන් නැඟෙනහිරින් සිංහල මුස්ලිම් ජනතාව පළවා හැරියෙ පළාත් පොලිස් බලතළ නැතිව.ඉඩම් බලතළද පළාත් සභා වලින් ඉවත් කල යුතුයි.මේවා ඉවත් නොකළොත් භයානක ප්‍රතිළුල ඇති වෙනව.ජාතික හෙළ උරුමය ජනප්‍රිය වන්න දේශපාලන මත ඉදිරිපත් කරන්නෙ නැහැ.අපි රට රැක ගැනීමටයි ක්‍රියා කරන්නෙ.පළාත් සභාවන්ට එරෙහි වැඩ පිළිවෙළ අපි දිගටම ගෙන යනව.සමහරු එදා කීවෙ ප්‍රභාකරන් සහ දමිළ ජනතාව හරියට මාලුවයි වතුරයි වගේ කියල.මාලුවා වතුරෙන් වෙන් කරන්න පෙඩරල් ක්‍රමයක් අවශ්‍යයි කීව.එහෙම නැතුව ප්‍රරභාකරන්ව පරාජය කරන්න බැහැ කීව.අවසානෙදි මොකද වුණේ.අපි එදා කීවෙ පෙඩරල් නැතිව ප්‍රභාකරන් පරාජය කල හැකි බවයි.අතීතයේ විවිධ පුද්ගලයන් රටේ ජනතාව ඝාතනය කරන්න අවශ්‍ය ශක්තිය කොටින්ට ලබා දුන්න.උතුරැ පළාත් සභාවේ බලය ‍එල්.ටී.ටී.ඊ හිතවාදී දේශපාලන පෙරමුණට ගියහොත් ඉතා භයානක තත්ත්වයක් ඇති වෙනව.සම්බන්ධන්ල එදා එල්.ටී.ටී.ඊ හිතවාදීන් ලෙසයි ක්‍රියා කළේ.13 සංශෝධනය එදා ගෙනාව ඉතා හදිසියේ.පළාත් ලැයිස්තු සමගාමි ලැයිස්තු ඉන්දියාවේ දි තමයි ටයිප් කළේ.එක ලැයිස්තුවක තිබුණා නාලනි කියල නමක්.‍කිසිම විධිමත් භාවයකින් නොවේ එදා කටයුත් කළේ.එක්සත් ජාතික පක්ෂය උතුරේ ඡන්දය සම්බන්ධයෙන් කොන්දේසි ඉදිරිපත් කිරීම අපි හෙළා දකිනව.උතුරෙන් පලවා හැරි සිංහල මුස්ලිම් ජනතාව සම්බන්ධයෙන්ද එ.ජා.ප ය ක්‍රියා කළ යුතුයි.සම්බන්ධන් මහතාට ගමන් ගැනීමට නන්දිඩාල් දෙසට එදා ගමන් ගත් මාර්ගය හෝ ඒ-09 මාර්ගයේ දකුණට තිබෙන සාමයේ මාර්ගය තිබෙන බවද පාඨලි චම්පික රණවක ඇමැතිවරයා පැවසීය.මේ අවස්ථාව සඳහා බස්නාහිර පළාත් ඇමැති නීතිඥ උදය ගම්මන්පිල,ජාතික හෙල උරුමයේ ජාතික සංවිධායක නිශාන්ත ශ්‍රී වර්ණසිංහ මහත්වරුන්ද සහභාගි වූහ..